

ΠΕ ΡΙΕΧΟΜΕ ΝΑ 


ΑΠΟΦΑΣΕΙΣ 

Είσπραξη και απόδοση συνδικαλιστικών εισφορών.... 

Καθορισμός πάγιας αποζημίωσης των μελών της Επι¬ 
τροπής Εμπειρογνωμόνων. 

Καθορισμός αποζημίωσης Προέδρων Μελών και 
Γραμματέων των επιτροπών διενέργειας των δια¬ 
γωνισμών και αξιολόγησης προσφορών (τεχνικών 
και οικονομικών) για την προμήθεια (2) δύο Αερο¬ 
σκαφών και (4) τεσσάρων Ελικοπτέρων Επείγου¬ 
σας Αερομεταφοράς για το Εθνικό Κέντρο Αμεσης 
Βοήθειας (Ε.Κ.Α.Β.). 

Έξοδα κίνησης υπαλλήλων του Υπουργείου Οικονομι¬ 
κών και του ΚΕΠΥΟ. 

Έξοδα κίνησης υπαλλήλων Γενικού Χημείου του Κρά¬ 
τους.. 5 

Έγκριση υπερωριακής εργασίας των υπαλλήλων του 
Μετοχικού Ταμείου Πολιτικών Υπαλλήλων (ΜΤΠΥ) 6 

Τροποποίηση της 33970/10.10.99 απόφασης Υ¬ 
πουργού Εργασίας και Κοινωνικών Ασφαλίσεων 
που αφορά καταβολή έκτακτης οικονομικής ενί¬ 
σχυσης σε ανέργους της ναυπηγοεπισκευαστι- 

κής ζώνης. 7 

Συμπλήρωση των 33704 και 33708/9.7.99 Αποφάσεων 
Υπουργού Εργασίας και Κοινωνικών Ασφαλίσεων 
σχετικά με την επιχορήγηση νέων ελεύθερων ε- 
παγγελματιών σε περιοχές που ισχύουν τα Τοπικά 
Σύμφωνα Απασχόλησης (Τ.Σ. Α.). 8 


Μεταβίβαση Κρατικών Παιδικών και Βρεφονηπιακών 
Σταθμών στους Δήμους Πύργου Ν. Ηλείας, Αρχα- 
νών Ν. Ηρακλείου, Πάρου Ν. Κυκλάδων και Πύλης 

Ν. Τρικάλων. 9 

Αναπροσαρμογή επιδόματος Ενεχυροδανειστικών 
εργασιών υπαλλήλων Ταχ. Ταμιευτηρίου. 10 

Καθορισμός προσόντων υπαλλήλων, που συμμετέ¬ 
χουν στο έργο του τεχνικού ελέγχου των οχημά¬ 
των. 


ΑΠΟΦΑΣΕΙ Σ 

Αριθ. 2/77200/0022 (1) 

Είσπραξη και απόδοση συνδικαλιστικών εισφορών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣΗ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 9 του Ν. 2303/95 (ΦΕΚ 
80/τ.Α) 

2. Τις διατάξεις του άρθρου 29 Α του Ν. 1558/85 (ΦΕΚ 
137/τ.Α), όπως προστέθηκε με το άρθρο 27 του Ν. 
2081/92 (ΦΕΚ 154/τ.Α) και του άρθρου 1 του Ν. 2469/97 
(ΦΕΚ38/Τ.Α). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κραπκού Προ¬ 
ϋπολογισμού. 

4. Το αριθμ. 435/23.7.99 έγγραφο της Α.Δ.Ε.Δ.Υ. 

5. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922/τ.Β/ 
7.10.96). 

6. Την αριθμ. 8211/8.3.99 (ΦΕΚ 198/Τ.Β/8.3.99) απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς ΕΣ.Δ.Δ.Α.», αποφασίζου¬ 
με: 

Για την εφαρμογή του άρθρου 9 του Ν. 2303/1995 ορί¬ 
ζουμε τα εξής: 

1. Το πρωτοβάθμιο συνδικαλισπκό όργανο προσκομίζει 
στον εκκαθαριστή των αποδοχών, ονομαστική κατάστα¬ 
ση των υπαλλήλων, οι οποίοι επιθυμούν να καταβάλλουν 
τη μηνιαία εισφορά. Στην κατάσταση αυτή θα αναφέρο- 
νται: 

α. Το ονοματεπώνυμο του υπαλλήλου. 

β. Ο αριθμός του μισθολογικού του μητρώου. 

γ. Ο κωδικός αριθμός της Υπηρεσίας. 

δ. Το ποσό της μηνιαίας εισφοράς, όπως προκύπτει από 
την απόφαση της Γενικής Συνέλευσης ή από το σχετικό 
άρθρο του Καταστατικού. 

ε. Το ποσό ή ποσοστό της πρωτοβάθμιας συνδικαλισπ- 

κής οργάνωσης, καθώς και ο αριθμός του τραπεζικού λο¬ 
γαριασμού και η τράπεζα. 

στ. Το ποσό ή ποσοστό της δευτεροβάθμιας συνδικαλι¬ 
στικής οργάνωσης, όπως προκύπτει από την απόφαση 
των αρμοδίων οργάνωντης, καθώς και ο αριθμός του τρα¬ 
πεζικού λογαριασμού και η τράπεζα. 

ζ. Το ποσό ή ποσοστό της Α.Δ.Ε.Δ.Υ., όπως προκύπτει 
από την απόφαση των αρμοδίων οργάνων της, καθώς και 
ο αριθμός του τραπεζικού λογαριασμού και η τράπεζα. 

Η κατάσταση αυτή θα είναι υπογεγραμμένη από τον 
Πρόεδρο και τον Γραμματέα της Συνδικαλιστικής Οργά¬ 
νωσης και θα συνοδεύεται από βεβαίωση της Δευτερο¬ 
βάθμιας Συνδικαλιστικής Οργάνωσης και της Α.Δ.Ε.Δ.Υ. 
υπογεγραμμένη από τον Πρόεδρο και το Γενικό Γραμμα¬ 
τέα, αντίστοιχα, για το ποσό ή το ποσοστό της μηνιαίας ει¬ 
σφοράς ανά φυσικό μέλος. 

2. Η μηνιαία εισφορά παρακρατείται από το καθαρό 
πληρωτέο ποσό και αποδίδεται στους οικείους λογαρια¬ 
σμούς, από μεν τα Υπουργεία που είναι ενταγμένα στο 
Διατραπεζικό Σύστημα από την 24η Δ/νση του Υπουργεί¬ 
ου Οικονομικών, από δε τα Υπουργεία που δεν έχουν ε¬ 
νταχθεί στο σύστημα αυτό από τις οικείες Δ.Ο.Υ. που ε¬ 
ξοφλούν τις μισθοδοτικές καταστάσεις, με βάση την κα¬ 
τανομή που κάνει ο εκκαθαριστής, σύμφωνα με τα 
στοιχεία της παρ. 1 της απόφασης και με τον ίδιο τρόπο 
που αποδίδονται και οι λοιπές κρατήσεις υπέρ των ασφα- 
λισπκών ταμείων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Οκτωβρίου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ . ΟΙΚΟΝΟΜΙΚΩΝ 

Λ.ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

——♦- 

Αρίθ. 2/72818/0022 (2) 

Καθορισμός πάγιας αποζημίωσης των μελών της Επι¬ 
τροπής Εμπειρογνωμόνων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τα άρθρα 3 και 6 παρ. 3 του Ν. 2286/95 (19/Α) «Προ¬ 
μήθειας του Δημόσιου Τομέα και ρυθμίσεις συναφών θε¬ 
μάτων και των 2449/97 ΚΥΑ (832/β)» Καθορισμός λεπτο¬ 
μερειών του άρθρου 3 του Ν. 2286/95. 

2. Το άρθρο 38 του Ν. 2676/99 (1/Α) «Οργανωτική και 
λειτουργική αναδιάρθρωση των φορέων Κοινωνικής α¬ 
σφάλισης και άλλες διατάξεις». 

3. Τις διατάξεις του Π.Δ/τος 377/25.9.96 (244/Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Την Γ12/οικ. 591/19.5.99 (880/Β) απόφαση του Υ¬ 
πουργού Εργασίας και Κοινωνικών Ασφαλίσεων,» Σύστα¬ 
ση Επιτροπής Εμπειρογνωμόνων στο Υπουργείο Εργα¬ 
σίας και Κοινωνικών Ασφαλίσεων». 

5. Την 1107147/1239/0006Α/4.10,96 Κοινή Απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών». 


6. Το άρθρο 40 του Ν. 849/78 «περί παροχής κινήτρων 
δια την ενίσχυση της Περιφερειακής και Οικονομικής Α¬ 
νάπτυξης της χώρας» , όπως συμπληρώθηκε με το άρθρο 
8 του Ν. 2129/93. 

7. Το άρθρο 19του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις». 

8. Τις διατάξεις του άρθρου 27 του Ν. 2081/92 (154/Α) 
και το γεγονός ότι η προκαλούμενη από την απόφαση αυ¬ 
τή δαπάνη ύψους 750.000 δρχ. δεν βαρύνει τον Κρατικό 
Προϋπολογισμό αλλά τον Λογαριασμό Βελτίωσης της 
Κοινωνικής Ασφάλισης (ΛΒΚΑ) της Γ. Γ. Κ.Α,, αποφασί¬ 
ζουμε: 

Καθορίζουμε συνολική αποζημίωση ποσού 250.000 
δρχ. για κάθε ένα από τα μέλη της Επιτροπής Εμπειρο¬ 
γνωμόνων, που συγκροτήθηκε με την Γ12/οικ. 
591/19.5.99 απόφαση του Υπουργού Εργασίας και Κοιν. 
Ασφαλίσεων, με αντικείμενο την γνωμοδότηση επί του ει¬ 
δικού θέματος της οριστικοποίησης της μελέτης του δι¬ 
κτύου Κοινωνικής Ασφάλισης, και για χρονικό διάστημα ε¬ 
νός (1) μηνός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-φ- 

Αρίθ. 2/69601/0022 (3) 

Καθορισμός αποζημίωσης Προέδρων Μελών και Γραμ¬ 
ματέων των επιτροπών διενέργειας των διαγωνισμών 
και αξιολόγησης προσφορών (τεχνικών και οικονομι¬ 
κών) για την προμήθεια (2) δύο Αεροσκαφών και (4) 
τεσσάρων Ελικοπτέρων Επείγουσας Αερομεταφοράς 
για το Εθνικό Κέντρο Άμεσης Βοήθειας (Ε.Κ.Α.Β.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

. Έχοντας υπόψη: 

Α. Τις διατάξεις: 

1. Του άρθρου 19 του Ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Τ.Α/97). 

2. Του άρθρου 40 του Ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής ανάπτυξης της χώρας» όπως συμπληρώθηκε με το 
άρθρο 8 του Ν. 2129/93 (ΦΕΚ59/τ.Α). 

3. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιοπικού, ελέγχου των δαπανών του Κράτους και 
άλλες διατάξεις» (ΦΕΚ 247/Τ.Α/27.11.1995). 

4. Του άρθρου 29Ατου Ν. 1558/85, όπως προσετέθη με 
το άρθρο 27 του Ν. 2081/92 (ΦΕΚ 154/92/τ.Α) το οποίο 
τροποποιήθηκε με την παρ. 2α του άρθρου 1 του Ν. 
2469/97 (ΦΕΚ 38/97/τ.Α). 

5. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922/τ.Β/96). 

6. Των άρθρων 3 και 6 παρ. 3 του Ν. 2286/95 (ΦΕΚ 
19/Τ.Α/95) «Προμήθειες Δημόσιου Τομέα και ρυθμίσεις 
συναφών θεμάτων και την 2449/97 Κοινή Υπουργική Από- 

φάση (832/Β) «Καθορισμός λεπτομερειών του άρθρου 3 
του Ν. 2286/95». 

7. Τις διατάξεις του άρθρου 38 του Π.Δ. 394/96 «Κανο¬ 
νισμός Προμηθειών του Δημοσίου» (ΦΕΚ 266/τ.Α/96) 

8. Την αριθ. 2449/16.9.1997 « Κοινή απόφαση των Υ¬ 
πουργών Εθν. Οικονομίας και Ανάπτυξης με την οποία 
ρυθμίζονται λεπτομέρειες που αφορούν το έργο των Επι¬ 
τροπών προμήθειας αγαθών σημανπκής οικονομικής ή 
τεχνολογικής αξίας» (ΦΕΚ 832/97). 

9. Την Π1 - 2671/26.5.1997 απόφαση του Υπουργείου Α¬ 
νάπτυξης, με την οποία χαρακτηρίστηκαν οι προγραμμα- 
τισθείσες του Υπουργείου Υγείας και Πρόνοιας για το Ε. 
Κ.Α. Β. προμήθειες που αφορούν: 

α) Προμήθεια τσσσάρων (4) Ελικοπτέρων Επείγουσας 
Αερομεταφοράς προϋπολογισμού 6 δις δρχ. και 

β) Δύο (2) Αεροσκαφών Επείγουσας Αερομεταφοράς 
προϋπολογισμού 3 δις δρχ. ως προμήθειες υψηλής τε¬ 
χνολογικής και οικονομικής αξίας (Υ.Τ.Ο.Λ.) 

10. Τις κάτωθι αναφερόμενες αποφάσεις του Υπουργού 
Υγείας και Πρόνοιας Δ1 α/οικ.6184/30.3.1998 «Ορισμός ε¬ 
πιτροπής Διενέργειας Διαγωνισμών των αριθ. 1/98 και 
2/98 Διακηρύξεων του Υπουργείου Υγείας και Πρόνοιας 
για την προμήθεια Αεροσκαφών και Ελικοπτέρων Επεί¬ 
γουσας Αερομεταφοράς» 

-Δία/οικ. 17867/10.9.1998 «Ορισμός επιτροπής Διενέρ¬ 
γειας Διαγωνισμών της 3/98 Διακήρυξης του Υπουργείου 
Υγείας και Πρόνοιας για την προμήθεια δύο (2) Αεροσκα¬ 
φών Επείγουσας Αερομεταφοράς. 

-Δ1α/7312/18.5.1988 «Τροποποίηση της Δ1 α/οικ. 6184/ 
30.3.1998 απόφασης». 

-Δία/οικ. 7647/22.4.1998 «Γραμματειακή υποστήριξη 
της Επιτροπής Διενέργειας». 

-Δ 1 α/οικ.6185/30.3.1998 «Ορισμός Επιτροπής αξιολό¬ 
γησης προσφορών (τεχνικών και οικονομικών) για την 
προμήθεια ελικοπτέρων». 

-Δία/οικ. 7589/21.4.1998 «Γραμματειακή υποστήριξη 
της επιτροπής αξιολόγησης προσφορών για την προμή¬ 
θεια Ελικοπτέρων». 

-Δία/οι κ. 6186/30.3.1998 «Ορισμός επιτροπής αξιολό¬ 
γησης προσφορών (τεχνικών και οικονομικών ) για την 
προμήθεια Αεροσκαφών». 

-Δ1α/9789/26.5.1998 «Τροποποίηση της Δΐα/οικ.6185/ 
30.3.1998 απόφασης» 

-Δία/οικ. 7590/21.4.1998 «Γραμματειακή υποστήριξη 
της επιτροπής αξιολόγησης προσφορών για την προμή¬ 
θεια Αεροσκαφών». 

Δία/οικ. 18265/17.9.1998 «Ορισμός επιτροπής αξιολό¬ 
γησης για την τεχνική και οικονομική αξιολόγηση των 
προσφορώντου διαγωνισμού της 3/98 Διακήρυξης του Υ¬ 
πουργείου Υγείας και Πρόνοιας για την προμήθεια δύο Α¬ 
εροσκαφών μεταφοράς βαρέως πασχόντων ασθενών». 

Δία/οικ. 20395/13.10.1998 «Τροποποίηση της Δία/οικ. 
6185/30.3.1998 απόφασης περί Ορισμού Επιτροπής α¬ 
ξιολόγησης για την τεχνική αξιολόγηση των προσφορών 
του διαγωνισμού της 1/98 Διακήρυξης του Υπουργείου Υ¬ 
γείας και Πρόνοιας για την προμήθεια Ελικοπτέρων Επεί¬ 
γουσας Αερομεταφοράς». 

Δία/οικ. 19826/6.10.1998 «Γραμματειακή υποστήριξη 
της επιτροπής αξιολόγησης για την προμήθεια αεροσκα¬ 
φών σύμφωνα με την 3/98 Διακήρυξη του Υπουργείου Υ¬ 
γείας και Πρόνοιας. 

Β. Το γεγονός ότι οι εν λόγω επιτροπές λειτούργησαν 
συνεχώς από την ημερομηνία συγκροτήσεως τους δηλα¬ 


δή από τον Μάρτιο του έτους 1998 και τελείωσαν το έργο 
τους τον Αύγουστο του έτους 1999. 

Γ. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους είκοσι εκατομμυρίων (20.00Θ.000) 
δραχμών περίπου που θα καλυφθεί από τις πιστώσεις που 
έχουν εγγράφει στον Προϋπολογισμό του Υπουργείου Υ¬ 
γείας και Πρόνοιας. 

Ειδικός Φορέας Προϋπολογισμού Φ 210 

Κωδικός Αριθμός Εξόδων ΚΑΕ0515, αποφασίζουμε: 

Ο Πρόεδρος, κάθε ένα από τα μέλη, καθώς και οι Γραμ- 
ματείς των Επιτροπών διενέργειας και αξιολόγησης τε¬ 
χνικών και οικονομικών προσφορών, για την προμήθεια 
τεσσάρων Ελικοπτέρων και δύο Αεροσκαφών Επείγου¬ 
σας Αερομεταφοράς Βαρέως Πασχόντων Ασθενών, που 
συγκροτήθηκαν με τις προαναφερόμενες αποφάσεις του 
Υπουργού Υγείας και Πρόνοιας, για την συμμετοχή τους 
στις συνεδριάσεις των επιτροπών αμείβονται με οκτώ χι¬ 
λιάδες (8.000) δραχμές κατά συνεδρίαση για κάθε μία α¬ 
πό τις υπ’αρίθ. 1/97, 2/97 και 3/97 διακηρύξεις του Υ¬ 
πουργείου Υγείας και Πρόνοιας. 

Ο αριθμός συνεδριάσεων δεν θα υπερβαίνει συνολικά 
(για την κάθε επιτροπή) τις 50 συνεδριάσεις ετησίως. 

Η παραπάνω δαπάνη η οποία βαρύνει τον κρατικό προ¬ 
ϋπολογισμό θα καλυφθεί από τις πιστώσεις που έχουν εγ¬ 
γράφει στον προϋπολογισμό του Υπουργείου Υγείας και 
Πρόνοιας (Φ 210 ΚΑΕ 0515) και εκκαθαρίζεται μηνιαίως 
με τα αντίστοιχα παραστατικά στοιχεία πραγματοποίη¬ 
σης των συνεδριάσεων. 

Η παρούσα απόφαση ισχύει αναδρομικά ένα έτος από 
τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΛΑΜΠΡΟΣ ΠΑΠΑΔΗΜΑΣ 
'-*- 

Αριθ. 2/35436/0022 (4) 

Έξοδα κίνησης υπαλλήλων του Υπουργείου Οικονομικών 
καιτουΚΕΠΥΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 35 του Ν. 1882/1990 (ΦΕΚ 
43/τ.Α'). 

β) Της παρ. 3 του άρθρου 5 του Ν. 2685/1999 (ΦΕΚ 
35/τ.Α'). 

γ) Του άρθρου 10 του Ν. 2470/97. 

δ) Του άρθρου 40του Ν. 849/78. 

2. Την αριθ. 2056205/8692/0022/14.8.96 απόφαση του 
Υφυπουργού Οικονομικών. 

3. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών ανάθεση αρμοδιοτήτων στους Υφυπουργούς Οικο¬ 
νομικών. 

4. Το γεγονός οτι η φύση της εργασίας των υπαλλήλων 
του ΚΕΠΥΟ, και εν όψει της ολοκλήρωσης του ΤΑΧ)Σ επι¬ 
βάλλει συνεχείς μετακινήσεις εντός των ορίων της έδρας 
αυτών. 




25376 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Από τις διατάξεις της παρούσας απόφασης προκα- 
λείται δαπάνη σε βάρος του Κραπκού Προϋπολογισμού 
για το έτος 1999, που ανέρχεται σε 68.000.000 δρχ. και θα 
καλυφθεί από τις πιστώσεις των ΚΑΕ 0269 και 0369, ειδ. 
Φορέα 23-110, αποφασίζουμε: 

Οι διατάξεις της παρ. 3 του άρθρου 35 του Ν. 1882/1990 
(ΦΕΚ 43/τ.Α') ισχύουν από 1.7.1999 και για υπαλλήλους 
(μονίμους, μετακλητούς και ιδιωτικού δικαίου), του Υ¬ 
πουργείου Οικονομικών και του ΚΕΠΥΟ που είναι δικαι¬ 
ούχοι της ειδικής αποζημίωσης των ΔΙΒΕΕΤ. 

Η προκαλούμενη δαπάνη για το από 1.7.99 έως 31.10.99 
χρονικό διάστημα θα βαρύνει τον Κρατικό Προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-Φ- 

Αριθ. 2/54853/0022 (5) 

Έξοδα κίνησης υπαλλήλων Γενικού Χημείου του Κρά¬ 
τους. · 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 35 του Ν. 1882/1990 (ΦΕΚ 
43/τ.Α"). 

β) Της παρ. 3 του άρθρου 5 του Ν. 2685/1999 (ΦΕΚ 
35/τ.ΑΙ. 

γ) Του άρθρου ΙΟτου Ν. 2470/97. 

δ) Του άρθρου 40του Ν. 849/78. 

2. Την αριθ. 2056205/8692/0022/14.8.96 απόφαση του 
Υφυπουργού Οικονομικών. 

3. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών ανάθεση αρμοδιοτήτων στους Υφυπουργούς Οικο¬ 
νομικών. 

4. Το γεγονός οτι η φύση της εργασίας των υπαλλήλων 
του Γενικού Χημείου του Κράτους επιβάλλει συνεχείς με¬ 
τακινήσεις εντός των ορίων της έδρας αυτών. 

5. Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για το έτος 1999, που ανέρχεται σε 42.000.000 δρχ. και θα 
καλυφθεί από τις πιστώσεις των ΚΑΕ 0269 και 0369, ειδ. 
Φορέα 23-110, αποφασίζουμε: 

Οι διατάξεις της παρ. 3 του άρθρου 35 του Ν. 1882/1990 
(ΦΕΚ 43/τ.Α') ισχύουν από 1.7.1999 και για υπαλλήλους 
(μονίμους, μετακλητούς και ιδιωτικού δικαίου), του Γενι¬ 
κού Χημείου του Κράτους, πού είναι δικαιούχοι της ειδι¬ 
κής αποζημίωσης των ΔΕΧΕ. 

Η προκαλούμενη δαπάνη για το από 1.7.99 έως 31.10.99 
χρονικό διάστημα θα βαρύνει τον Κρατικό Προϋπολογι¬ 
σμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 


Αριθ. 2/72643/0022 (6) 

Έγκριση υπερωριακής εργασίας των υπαλλήλων του 
Μετοχικού Ταμείου Πολιτικών Υπαλλήλων (ΜΤΠΥ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των παρ. 2,3 και 4 του άρθρου 18 του Ν. 2470/97 και 
του άρθρου 7 του Ν. 754/78. 

β. Του άρθρου 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ57Α/ 
18.3.98). 

γ. Του Π.Δ.422/81 «Περί Κωδικοποιήσεως των περί Με¬ 
τοχικού Ταμείου Πολιτικών Υπαλλήλων διατάξεων» (ΦΕΚ 
114Α/1981). 

δ. Του Π.Δ. 251/89 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 118Α). 

ε. Της παρ. 1 του άρθρου 19 του Ν. 2386/96 «Ρυθμίσεις 
θεμάτων Εθνικών. Κληροδοτημάτων, δημοσίων και α¬ 
νταλλαξίμων κτημάτων και άλλες διατάξεις» (ΦΕΚ43Α), ό¬ 
πως αντικαταστάθηκε μετηνπαρ. 5του άρθρου 12του Ν. 
2443/96 «Τροποποίηση και συμπλήρωση του τελωνεια¬ 
κού κώδικα και άλλες διατάξεις». 

2. Την αριθμ. 2000019/13/0004/2.1.1997 απόφαση ανά¬ 
θεσης αρμοδιοτήτων του Υφυπουργού Οικονομικών 
στους Γενικούς Γραμματείς». 

3. Τη με αρ. 2/8803/0022/8.2.1999 εγκύκλιο του Υφυ¬ 
πουργού Οικονομικών, με θέμα «Υπερωριακή Εργασία». 

4. Το αριθμ. 2/13071/0022/18.5.1999 έγγραφο της 
Δ/νσης Μισθολογίου (Δ22) του Γενικού Λογιστηρίου του 
Κράτους, με θέμα «Υπερωριακή απασχόληση προσωπι¬ 
κού με σχέση εργασίας Ιδιωτικού Δικαίου». 

5. Τις υπάρχουσες έκτακτες και εξαιρετικές υπηρεσια¬ 
κές ανάγκες προκειμένου να αντιμετωπισθεί ο φόρτος ερ¬ 
γασίας λόγω της αθρόας υποβολής αιτήσεων δανειοδό¬ 
τησης εν ενεργεία δημοσίων υπαλλήλων, αλλά και αιτή¬ 
σεων προεξόφλησης μερισμάτων και κυρίας σύνταξης 
συνταξιούχων, μετά τον πρόσφατο σεισμό στην Αττική, 
καθώς επίσης λόγω της αναγνώρισης προϋπηρεσίας, σε 
εφαρμογή του Ν. 2738/99 (Μονιμοποιήσει συμβασιούχων 
αορίστου χρόνου) και της υλοποίησης του προγράμμα¬ 
τος μηχανογράφησης όλων των Υπηρεσιών του Ταμείου, 
που θα ολοκληρωθεί μέχρι το τέλος του τρέχοντος έτους. 

6. Το γεγονός ότι, από την απόφαση αυτή προκαλείται 
δαπάνη σε βάρος του προϋπολογισμού του ΜΤΠΥ, ύψους 
14.000.000 δρχ. και βαρύνει τον ΚΑΕ 0261, για την οποία 
υπάρχει πίστωση. 

7. Τη με αρ. Συν. 39/5.10.99 απόφαση του Δ. Σ. του 
ΜΤΠΥ, αποφασίζουμε: 

α. Εγκρίνουμε την καθιέρωση απογευματινής εργασίας 
για 50 υπαλλήλους του ΜΤΠΥ, για το χρονικό διάστημα α¬ 
πό 1.10.1999 μέχρι 31.12.1999 και 60 ώρες το μήνα για κά¬ 
θε υπάλληλο. 

β. Στην παραπάνω εργασία θα μπορούν να συμμετέ¬ 
χουν και περισσότεροι υπάλληλοι, αποσπασμένοι και εν 
γένει υπηρετούντες στο ΜΤΠΥ, εντός του ιδίου παραπά¬ 
νω συνολικού αριθμού των εγκεκριμένων ωρών. 

γ. Ο χρόνος παροχής της υπερωριακής εργασίας ορί¬ 
ζεται με αποφάσεις των Προϊσταμένων των Διευθύνσεων. 

δ. Η πραγματοποίηση της υπερωριακής εργασίας θα 
βεβαιώνεται από τους ανωτέρω Προϊσταμένους των Δι¬ 
ευθύνσεων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1999 

Με εντολή Υφυπουργού 

Ο Γενικός Γραμματέας 

ΙΩΑΝΝΗΣ ΚΟΥΣΟΥΛΑΚΟΣ 

-Φ- 

Αριθ. 34025 (7) 

Τροποποίηση της 33970/10.10.99 απόφασης Υπουργού 
Εργασίας και Κοινωνικών Ασφαλίσεων που αφορά κα¬ 
ταβολή έκτακτης οικονομικής ενίσχυσης σε ανέργους 
της ναυπηγοεπισκευασπκής ζώνης. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ.2ατου άρθρου 1 του Ν. 2469/97 
«περιορισμός και βελτίωση της αποτελεσματικότητας 
των κρατικών δαπανών» Α(38). 

3. Την υπ’ αριθμ. 2423/12.10.99 απόφαση του Δ.Σ. του 
ΟΑΕΔ (αριθμ. συνεδρ.41/12.10.99). 

4. Την υπ’ αριθμ.2485/19.10.99 απόφαση του Δ.Σ. του 
ΟΑΕΔ (αριθμ.συνεδρ.42/19.10.99), αποφασίζουμε: 

Τροποποιούμε την προϋπόθεση της παραγράφου Β1 
της 33.970/15.10.99 Υ.Α. η οποία γίνεται ως εξής: 

«Να μην έχουν λάβει ή να μην δικαιούνται το ειδικό βοή¬ 
θημα του Ν. 1836/89 το έτος 1999». 

Κατά τα λοιπά ισχύουν όλα τα υπόλοιπα τα οριζόμενα με 
την υπ’ αριθ.33970/15.10.99 Υπουργική Απόφαση. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ.3 του 
άρθρου 22 του Ν. 2362/95 (περί Δημοσίου Λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
——♦- 

Αριθ. 34037 (8) 

Συμπλήρωση των 33704 και 33708/9.7.99 Αποφάσεων Υ¬ 
πουργού Εργασίας και Κοινωνικών Ασφαλίσεων σχετι¬ 
κά με την επιχορήγηση νέων ελεύθερων επαγγελμα- 
τιών σε περιοχές που ισχύουν τα Τοπικά Σύμφωνα Α¬ 
πασχόλησης (Τ.Σ.Α.). 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6, 7 
και 8 του Ν. 1836/89 και το άρθρο 6 του Ν. 2434/96. 

2. Την υπ’ αριθ. 3127/20.10.97 γνωμοδότηση της Νομι¬ 
κής Υπηρεσίας του ΟΑΕΔ σχετικά με την επιχορήγηση ε¬ 
λευθερίων επαγγελματιών. 


3. Τις διατάξεις της παρ. 2α του άρθρου 1 του Ν. 2469/ 

97 «Περιορισμός και βελτίωση της αποτελεσματικότητας 
των κρατικών δαπανών» (Α' 38). 

4. Την υπ’ αριθ. 1958/24.8.99 απόφαση του Δ.Σ. του 
Ο.Α.Ε.Δ. (αριθ. συνεδρ. 32/24.8.99). αποφασίζουμε: 

Συμπληρώνουμε το Β' Κεφάλαιο (α' παράγραφος) των 
υπ’ αριθ. 33704 και 33708/9.7.99 αποφάσεων του Υπ. Ερ¬ 
γασίας και Κοινωνικών Ασφαλίσεων ως εξής: 

«Στις περιοχές Ν. Αχαΐας, Ν. Μαγνησίας, Ν. Ημαθίας, Ν. 
Δράμας, Ν. Κοζάνης, Ν. Φλώρινας, Ν. Βοιωτίας, Δυτικές 
περιοχές Αθήνας (στις οποίες εντάσσονται οι Δήμοι: Αι¬ 
γάλεω, Άγιας Βαρβάρας, Αγιων Αναργύρων, Ιλίου, Καμα¬ 
τερού, Περιστεριού, Πετρούπολης και Χάίδαριου) και Δυ¬ 
τικές περιοχές Πειραιά (στις οποίες εντάσσονται οι Δή¬ 
μοι: Κερατσινίου, Δραπετσώνας, Νίκαιας, Κορυδαλλού 
και Άγιου Ιωάννη Ρέντη), στις οποίες έχουν συσταθεί Το¬ 
πικά Σύμφωνα Απασχόλησης και δημιουργούνται θέσεις 
εργασίας ανεξάρτητα από τις εν γένει δράσεις των ΤΣΑ, ι¬ 
σχύουν τα παρακάτω». 

- Η εν λόγω δαπάνη δεν βαρύνει τον κρατικό προϋπολο¬ 

γισμό και δεν εμπίπτει στις διατάξεις της παρ. 3 του άρ¬ 
θρου 22 του Ν. 2362/95 (περί Δημοσίου Λογιστικού). Για | 

το λόγο αυτό δεν απαιτείται η σύμπραξη του Υπουργού 
Οικονομικών. 

- Η απόφαση αυτή να δημοσιευθεί στην Εφημερίδα της 

Κυβερνήσεως. | 

Αθήνα, 27 Οκτωβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. Γ2β/4309 (9) 

Μεταβίβαση Κρατικών Παιδικών και Βρεφονηπιακών 
Σταθμών στους Δήμους Πύργου Ν. Ηλείας, Αρχανών 
Ν. Ηρακλείου, Πάρου Ν. Κυκλάδων και Πύλης Ν. Τρι¬ 
κάλων. 

ΟΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν.2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α’) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 
(ΦΕΚ154/Α/) όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνηπκά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38/Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι- | 
κού Προϋπολογισμού. 

5. Τις διατάξεις του Π.Δ. 138/1992 (ΦΕΚ68/Α’)«Οργανι- 5 
σμόςτουΥπουργείουΥγείας, Πρόνοιας και Κοινωνικών Α- 

σφαλίσεων» όπως τροποποιήθηκε και συμπληρώθηκε με¬ 
ταγενέστερα. 

6. Τη με αρΐθ.5803/13.11.98 (ΦΕΚ 1178/13.11.98) κοινή 
απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Νικ. Φαρμάκη και Θεόδωρο Κα- 
τσώνη. 

7 Τη με αριθ. 363/26.7.99 απόφαση του Δημοτικού Συμ¬ 
βουλίου του Δήμου Πύργου Ν. Ηλείας. 

8. Τη με αριθ. 340/31.8.99 απόφαση του Δημοτικού Συμ¬ 
βουλίου του Δήμου Αρχανών Ν. Ηρακλείου. 

9. Τη με αρ ι θ. 479/1.9.99 απόφαση του Δημοτικού Συμ¬ 
βουλίου του Δήμου Πάρου Ν. Κυκλάδων. 

10. Τη με αριθ. 141/20.8.99 απόφαση του Δημοτικού 
Συμβουλίου του Δήμου Πύλης Ν. Τρικάλων, αποφασίζου¬ 
με: 

Μεταβιβάζουμε: 

- Στο Δήμο Πύργου Ν. Ηλείας 

Τον Κρατικό Παιδικό Σταθμό Πύργου (Λιούρδειος) 
(Β.Δ.3.9.37 ΦΕΚ 361 Α’) 

Τον Β’ Κρατικό Παιδικό Σταθμό Πύργου (Β.Δ. 18/64. 
ΦΕΚ 6/12.1.65 Α’) 

Τον Γ Κρατικό Παιδικό Σταθμό Πύργου (Π.Δ. 432/84. 
ΦΕΚ 154 Α’) 

Τον Κρατικό Βρεφονηπιακό Σταθμό Πύργου (Π.Δ. 
266/91 ΦΕΚ 100 Α’). 

- Στο Δήμο Αρχανών Ν. Ηρακλείου 

Τον Κρατικό Παιδικό Σταθμό Αρχανών (Β.Δ, 260/69 ΦΕΚ 
76 Α. 

- Στο Δήμο Πάρου Ν. Κυκλάδων 

Τον Κρατικό Παιδικό Σταθμό Πάρου (Π.Δ. 603/79 ΦΕΚ 
179 Α’). 

Τον Κρατικό Παιδικό Σταθμό Ναούσης-Πάρου (Π.Δ. 
150/83 ΦΕΚ 62 Α’) 

-Στο Δήμο Πύλης Ν. Τρικάλων 

Τον Κρατικό Παιδικό Σταθμό Πύλης (Π.Δ. 1077/77 ΦΕΚ 
353 Α’). 

που λειτουργούν με τις διατάξεις του Α.Ν. 2.11.35 (ΦΕΚ 
527 Α'). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται σπς διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 1999 

Ο ΥΦΥΠΟΥΡΓΟΣ 

Θ. ΚΟΤΣΩΝ ΗΣ 

-♦— 

Αριθ. 28593/3040 (10) 

Αναπροσαρμογή επιδόματος Ενεχυροδανειστικών εργα¬ 
σιών υπαλλήλων Ταχ. Ταμιευτηρίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάζεις του άρθρου 2 του Ν. 2366/95 
(ΦΕΚ.256Α/12.12.95 «Ρύθμιση θεμάτων Οργανισμών και 
Υπηρεσιών του Υπουργείου Μεταφορών και Επικοινω¬ 
νιών και άλλες διατάζεις, καθώς επίσης και τις διατάξεις 
του άρθρου 13 (παρ. 7) του Ν. 2470/97 (ΦΕΚ. 40/Α/ 
21.3.97). 


2. Τις διατάξεις του Π. Δ/τος 366/96 «Οργανισμός του 
Ταχ. Ταμιευτηρίου». 

3. Τις αριθ. 2131/15.12.95 και 2303/6.4.99 αποφάσεις 
του Διοικητικού Συμβουλίου του Ταχ. Ταμιευτηρίου. 

4. Την αριθ. 41071/3499/29.12.95 κοινή απόφασή μας 
«Καταβολή επιδόματος ενεχυροδανειστικών εργασιών 
στο Προσωπικό του Ταχ. Ταμιευτηρίου (ΦΕΚ. 1097/Β/ 

29.12.95) . 

5. Το γεγονός της αύξησης των πάσης φύσεως εργα¬ 
σιών του Ταχυδρομικού Ταμιευτηρίου και των οικονομι¬ 
κών του αποτελεσμάτων όπως αυτά προκύπτουν από 
τους ετήσιους ισολογισμούς του και το γεγονός ότι στην 
αύζηση αυτή συνέβαλε το προσωπικό του Ταχ. Ταμιευτη¬ 
ρίου. 

6. Την ανάγκη αναπροσαρμογής του ποσοστού (επί του 

συνόλου των καταθέσεων) „που αναγράφεται κατ’ έτος 
στον προϋπολογισμό του Ταχ. Ταμιευτηρίου ως ειδικό 
κονδύλιο και το οποίο διατίθεται για την παροχή ειδικού ε¬ 
πιδόματος ενεχυροδανειστικών εργασιών κατά παρέκκλι¬ 
ση των κειμένων διατάξεων στο προσωπικό του Ταχυδρο¬ 
μικού Ταμιευτηρίου. ' 

7. Την αριθ. 1107147/1239/0006Α/4.10.96, Απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στούς Υφυ¬ 
πουργούς Οικονομικών», αποφασίζουμε: 

1. Αναπροσαρμόζουμε από 0,7%ο (μηδέν κόμμα επτά 
τοιςχιλίοις) σε 0,9%ο (μηδέν κόμμα εννέα τοις χιλίοις) επί 
του συνόλου του ύψους των καταθέσεων του τελευταίου 
εγκεκριμένου ισολογισμού του Ταχυδρομικού Ταμιευτη¬ 
ρίου, το ειδικό κονδύλιο που αναγράφεται κατ’ έτος στον 
προϋπολογισμό του και το οποίο διατίθεται κατά παρέκ¬ 
κλιση των κειμένων διατάξεων για την παροχή ειδικού ε¬ 
πιδόματος ενεχυροδανειστικών εργασιών στο προσωπι¬ 
κό του Ταχ. Ταμιευτηρίου για την συμβολή του στην εν γέ- 
νει αύξηση των εργασιών του Ταχ. Ταμιευτηρίου. 

2. Κατά τα λοιπά το κονδύλιο αυτό χορηγείται με τις 
προϋποθέσεις και τις λεπτομέρειες που αναφέρονται 
στην με αριθμό 41071/3499/29.12.95 (ΦΕΚ. 1097/Β/ 

29.12.95) κοινή απόφαση μας. 

3. Η δαπάνη για την χορήγηση και αναπροσαρμογή αυ¬ 
τή θα βαρύνει τον προϋπολογισμό του Ταχ. Τ αμιευτηρίου 
(ΚΑΕ 259Ε), έτους 1999, ο οποίος είναι πλεονασματικός, 
δεν επιχορηγείται από τον Κρατικό και στον οποίο έχει εγ¬ 
γράφει σχετική πίστωση ύψους 1.850.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚ. ΧΡίΣΤΟΔΟΥΛΑΚΗΣ ΑΝΑΣΤ. ΜΑΝΤΕΛΗΣ 

-*- 

Αριθ. Φ2/75443/3519 ( 11 ) 

Καθορισμός προσόντων υπαλλήλων, που συμμετέχουν 
στο έργο του τεχνικού ελέγχου των οχημάτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψή : 

1. Τις διατάξεις του άρθρου 86 παρ. 1 του Κ.Ο.Κ., που 
κυρώθηκε με τον Ν. 2696/99 (47Α). 

2. Τις διατάξεις του άρθρου 6 του Ν. 1350/83 (554Α’) Ύ- 

ποχρεωτικός Τεχνικός Έλεγχος των οχημάτων και άλλες 
διατάξεις 

3. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν.2081/92 (Α154) 
και ισχύει έκτοτε. 

4. Την ανάγκη καθορισμού των προσόντων των υπαλλή¬ 
λων, στους οποίους ανατίθεται το έργο του τεχνικού ε¬ 
λέγχου των οχημάτων, στα ΚΓΕΟ της χώρας. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αφού αυτή θα βαρύνει τις πιστώσεις 
του ειδικού λογαριασμού του ν.δ. 638/70 όπως αυτό ι¬ 
σχύει σήμερα, που τηρείτο ΥΠ.ΜΕ στην Ε.Τ.Ε (αριθ. λογ. 
541077-03), αποφασίζουμε: 

1. Το έργο της διενέργειας του τεχνικού ελέγχου των ο¬ 
χημάτων, που ορίζεται με τις διατάξεις του άρθρου 86 
(παρ. 1 και3)του Κ,Ο.Κ,,του Ν. 1350/83 και του Π.Δ. 49/95 
(37Α), όπως αυτές ισχύουν σήμερα, ανατίθεται σε υπαλ¬ 
λήλους των κλάδων: 

α. ΠΕ Μηχανικών ειδικότητας Μηχανολόγου, Ηλεκτρο¬ 
λόγου, Μηχανολόγου-Ηλεκτρολόγου, Ηλεκτρονικού και 
Ναυπηγού Μηχανικού. 

β. ΤΕ Τεχνολόγων Μηχανικών κατεύθυνσης Μηχανολό¬ 
γου , Ηλεκτρολόγου, Ηλεκτρονικού , Ναυπηγού και Μη¬ 
χανικού Αυτοκινήτων. 

γ. ΔΕ Τεχνικού, αποφοίτους Τ.Ε.Λ ή άλλης ισότιμης σχο¬ 
λής, επιπέδου δευτεροβάθμιας εκπαίδευσης, ειδικότη¬ 
τας μηχανολόγου, μηχανικού αυτοκινήτων και ηλεκτρο¬ 
λόγου αυτοκινήτων. 

2. Το ως άνω έργο μπορεί να ασκείται και από υπαλλή¬ 
λους που προέρχονται από τη μετάταξη πλεονάζοντος 
προσωπικού από την Ανώνυμη Συγκοινωνιακή Θερμικών 
Λεωφορείων (ΕΘΕΛ Α.Ε) ή από την εταιρεία Ηλεκτρικοί Σι¬ 
δηρόδρομοι Αθηνών - Πειραιώς και Περιχώρων (ΗΛΠΑΠ 
Α.Ε.) ή από τον Οργανισμό Σιδηροδρόμων Ελλάδος (ΟΣΕ 


Α.Ε.) με τα πιο κάτω τυπικά και ουσιαστικά προσόντα: 

α. Να κέκτηνται άδεια οδήγησης αυτοκινήτων Β’ κατη¬ 
γορίας. 

β.Να έχουν γεννηθεί μετά την 1.1.1955. 

γ.Να έχουν προϋπηρεσία ως τεχνίτες αυτοκινήτων στην 
ΕΘΕΛ Α.Ε ή στην πρώην ΕΑΣ ή στους ΗΣΑΠ Α.Ε. ή στον 
ΗΛΠΑΠ Α.Ε. ή στον ΟΣΕ πέντε (5) ετών αν έχουν απολυ¬ 
τήριο μέσης εκπαίδευσης ή να έχουν προϋπηρεσία δέκα 
(10) ετών αν έχουν απολυτήριο υποχρεωτικής εκπαίδευ¬ 
σης. 

3. Όλοι οι αναφερόμενοι στις παρ. 1 και 2 της παρούσας 
υπάλληλοι, πρέπει να είναι κάτοχοι σχετικού πιστοποιητι¬ 
κού, το οποίο χορηγείται από το Υ.Μ.Ε. ύστερα από εξε¬ 
τάσεις, αφού παρακολουθήσουν επιμορφωτικά σεμινά¬ 
ρια ελάχιστης διάρκειας 90 ωρών, που περιλαμβάνουν 
θεωρητική και πρακπκή εκπαίδευση. 

Τα ανωτέρω χορηγούμενα πιστοποιητικά είναι πενταε¬ 
τούς ισχύος και ανανεώνονται μετά από επιτυχή παρακο¬ 
λούθηση νέων επιμορφωτικών σεμιναρίων ελάχιστης 
διάρκειας 30 ωρών. 

4. Το πρόγραμμα των επιμορφωτικών σεμιναρίων και η 
διδακτέα ύλη καταρτίζονται απότηΔ/νση Τεχνικού Ελέγ¬ 
χου Οχημάτων. 

5. Η ισχύς των πιστοποιητικών που χορηγήθηκαν πριν 
από την εφαρμογή της παρούσας, λήγει υποχρεωτικά την 
1.11.2000, εξαιρουμένων των πιστοποιητικών, για τα ο¬ 
ποία δεν συμπληρώνεται πενταετία από την ημερομηνία 
χορήγησης των, μέχρι την αναφερόμενη ημερομηνία. 

Η παρούσα απόφαση να δημοσιευθεί στην Εφημερίδα 
της Κυβερνήσεως και η ισχύς της αρχίζει από την ημερο¬ 
μηνία δημοσίευσής της. 

Αθήνα, 25 Οκτωβρίου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΙ.ςτ 
β-ΠΠ3ΪΙ: ννβ0ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531)22 858 



Διοικητήριο Τ.Κ. 411 10 
ΚΕΡΚΥΡΑ 

(041) 597449 



Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888 / 47 533 


ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , χ _ 


- Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ, Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 »» 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε.& Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό τπο 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά . 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' I 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












